ai4bharat/Pralekha huggingface dataset:
মহাকাশদপ্তর
ইসরো দ্রুত উন্নয়নমূলক কর্মকাণ্ডে উল্লেখযোগ্য ভূমিকা পালন করে চলেছে : ডঃ জিতেন্দ্র সিং
নতুন দিল্লি, ১১ আগষ্ট, ২০২০
কেন্দ্রীয় উত্তর-পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং আজ বলেছেন, গত ৬ বছরে মোদী সরকারের লক্ষ্যই হল ভারতীয় মহাকাশ গবেষণা সংস্থা ইসরোর কর্মকাণ্ড শুধুমাত্র উপগ্রহ উৎক্ষেপণের মধ্যেই সীমাবদ্ধ না রেখে , ক্রমাগত উন্নয়নমূলক কর্মকাণ্ডে তার ভূমিকা বাড়িয়ে চলা এবং এর মাধ্যমে ‘রূপান্তরকারী ভারত’ গঠনের লক্ষ্যে দেশকে এগিয়ে নিয়ে যাওয়া।
রিমোর্ট সেনসিং উপগ্রহ থেকে পাওয়া তথ্যের ভিত্তিতে ২০১৯-এর জুলাইয়ের তুলনায় চলতি বছরের জুলাই মাসে ফসলের উৎপাদন তুলনামূলক বৃদ্ধি পেয়েছে। কৃষি ক্ষেত্রে এই উৎপাদনশীলতা বৃদ্ধি সম্পর্কে ব্যাখ্যা দিতে গিয়ে ডঃ জিতেন্দ্র সিং বলেন, গত বছরের তুলনায় এবছরে ফসলের উৎপাদনের পরিমান বৃদ্ধি পেয়েছে।
শ্রী সিং বলেন, গত চার বছর আগে প্রধানমন্ত্রী শ্রী নরেন্দ্র মোদীর উদ্যোগে রাজধানীতে বিভিন্ন মন্ত্রক এবং বিভিন্ন বিভাগের প্রতিনিধিদের সঙ্গে ইসরোর বিজ্ঞানীদের বৈঠক হয়। এই আলোচনায় কৃষিক্ষেত্রে পরিকাঠামোগত উন্নয়নে কিভাবে ইসরো সাহায্য করতে পারে সে বিষয় নিয়েও আলোচনা চলে। তিনি বলেন, মহাকাশ প্রযুক্তিকে এখন কৃষি, রেলপথ, সড়ক পথ, সেতু নির্মাণ, চিকিৎসা পরিচালনা, টেলিমেডিসিন, দুর্যোগ পূর্বাভাস ও মোকাবিলা, আবহাওয়া, বৃষ্টি, বন্যার পূর্বাভাস ইত্যাদি ক্ষেত্রে কাজে লাগানো হচ্ছে।
ইসরোর প্রযুক্তি এখন দেশে গম, সরষে, পাঠ, তুলো, আখ সহ কমপক্ষে ৮টি প্রধান ফসলের উৎপাদনের পূর্বাভাসে সাহায্য করছে। শ্রী সিং জানান যে, সম্প্রতি সময়ে ট্রেন দুর্ঘটনা এবং এই ধরণের সমস্যা এড়াতে মহাকাশ প্রযুক্তির সাহায্য দেওয়া হচ্ছে। সীমান্তে অনুপ্রবেশ আটকাতে বিশেষ সাহায্য করছে ইসরোর প্রযুক্তি। ইসরো এবং মহাকাশ বিভাগ ইতিমধ্যে তাদের আগামীদিনের মহাকাশ অভিযান সম্পর্কে প্রস্তুতি নিয়েছে । ইতিমধ্যে এই মহাকাশ অভিযানে তারা বেশ কয়েকটি দেশকে পেছনে ফেলে দিয়েছে বলেও তিনি জানান। মঙ্গল অভিযান -এর সাফল্যের বিষয়েও বক্তব্যে তুলে ধরেন তিনি। মহাকাশ প্রযুক্তিকে কিভাবে জনসাধারণের কল্যাণে ব্যবহার করা যায় সেবিষয়েও ভাবনা-চিন্তা করা হচ্ছে বলেও তিনি জানান। প্রধানমন্ত্রী শ্রী নরেন্দ্র মোদীর নেতৃত্বে ভারত মহাকাশ গবেষণা ক্ষেত্রে বিশ্বের মধ্যে প্রথম সারির দেশ হিসেবে উঠে এসেছে বলেও উল্লেখ করেন শ্রী সিং। আগামী দিনের ভারত মহাকাশ প্রযুক্তি এবং বিজ্ঞান ক্ষেত্রের উন্নতিতে কাজ চালিয়ে যাবে বলেও জানান কেন্দ্রীয় মন্ত্রী।
(CG/SS/SKD
সংখ্যালঘুবিষয়কমন্ত্রক
ভারতের স্বাধীনতার ৭৫ বছর উপলক্ষে সারা দেশজুড়ে "আজাদী কা অমৃত মহোৎসব" উদযাপন করা হচ্ছে, তারই অঙ্গ হিসাবে ৭৫ টি "হুনার হাট" হবে, ২৯-তম "হুনার হাট" এবার বসতে চলেছে উত্তরপ্রদেশের রামপুরে, আগামী ১৬ থেকে ২৫ অক্টোবর
নতুন দিল্লি, ১০ অক্টোবর, ২০২১
দেশের পরবর্তী "হুনার হাট" বসতে চলেছে উত্তরপ্রদেশের রামপুরে। আগামী ১৬ থেকে ২৫ অক্টোবর পর্যন্ত এই "হুনার হাট" হবে। ভারতের স্বাধীনতার ৭৫ বছর উপলক্ষে সারা দেশ জুড়ে যে "আজাদী কা অমৃত মহোৎসব" উদযাপন করা হচ্ছে তারই অঙ্গ হিসাবে সারা দেশ জুড়ে ৭৫ টি "হুনার হাট"এর আয়োজন করা হয়েছে। এবারে হবে ২৯-তম "হুনার হাট"।
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ নতুন দিল্লিতে জানিয়েছেন, কেন্দ্রীয় শিক্ষা মন্ত্রী শ্রী ধর্মেন্দ্র প্রধান রামপুরে আগামী ১৬ অক্টোবর এই "হুনার হাট"-এর উদ্বোধন করবেন। ওই অনুষ্ঠানে সংসদ বিষয়ক ও সংস্কৃতি প্রতিমন্ত্রী শ্রী অর্জুন রামপাল প্রধান অতিথি হিসেবে উপস্থিত থাকবেন।
দেশের ৩০ টি রাজ্য ও কেন্দ্রশাসিত অঞ্চল থেকে হস্তশিল্পীরা তাঁদের তৈরি সামগ্রী নিয়ে "হুনার হাট"-এ বিক্রির জন্য উপস্থিত হবেন। বিভিন্ন রাজ্য যেমন, উত্তর প্রদেশ, রাজস্থান, দিল্লি, নাগাল্যান্ড, মধ্যপ্রদেশ, মনিপুর, বিহার, অন্ধ্রপ্রদেশ, ঝাড়খন্ড, গোয়া, পাঞ্জাব, উত্তরাখণ্ড, লাদাখ, কর্ণাটক, গুজরাট, হরিয়ানা, জম্মু-কাশ্মীর, পশ্চিমবঙ্গ, মহারাষ্ট্র, ছত্রিশগড়, তামিলনাডু, কেরালা এবং দেশের অন্যান্য স্থানে থেকে হযরত শিল্পীরা তাদের তৈরি বিভিন্ন সামগ্রী প্রদর্শন করবেন। এরমধ্যে কাঠ, পিতল, বাঁশ, কাঁচ, কাপড় ও কাগজের তৈরি সামগ্রী যেমন রয়েছে তেমনি রয়েছে মৃৎশিল্পীদের তৈরি সামগ্রী।
শ্রী নাকভি জানিয়েছেন, 'বিশ্বকর্মা বটিকা' এবারের "হুনারহাট"-এর প্রধান আকর্ষণ। এই 'বিশ্বকর্মা বটিকা' কিভাবে তৈরি করা হয় তা শিল্পীরা 'লাইভ' দেখাবেন।
তিনি বলেন "ভোকাল ফর লোকাল" এই বিষয়টির ওপর গুরুত্ব দিয়ে "বেস্ট ফ্রম ওয়েস্ট" এই ভাবনাকে তুলে ধরা হবে। অর্থাৎ ব্যবহৃত এবং বাতিল হয়ে যাওয়া বস্তু থেকে বিভিন্ন ধরনের পণ্য সামগ্রী তৈরি করে তা বিক্রির ব্যবস্থা করা হবে।
কেন্দ্রীয় মন্ত্রী জানান, রামপুরে আয়োজিত "হুনার হাট"-এ সাংস্কৃতিক অনুষ্ঠানের বিশিষ্ট শিল্পী যেমন, পঙ্কজ উদাস, কৈলাস খের, অনু কাপুর, সুদেশ ভোঁসলে, কুমার শানু, রূপ কুমার রাঠোর, সোনালী রাঠোর, আলতাফ রাজা, নিজামী ব্রাদার্স, বিবেক মিশ্র, রেখা রাজ, প্রেম ভাটিয়া, ভূপেন্দ্র সিং ভুপি এবং নুরান সিস্টার্স প্রমূখ উপস্থিত থাকবেন।
তিনি জানান প্রধানমন্ত্রী শ্রী নরেন্দ্র মোদী "স্বদেশী স্বাবলম্বন" এবং "ভোকাল ফর লোকাল"-এর যে ডাক দিয়েছেন তা "হুনার হাট"- এর মাধ্যমে সম্পাদন করা হবে।
তিনি জানান বিগত সাত বছরে ৫ লক্ষ ৫০ হাজার হস্তশিল্পী, কারিগর সহ ও অন্যান্য "হুনার হাট"- এর মাধ্যমে কর্মসংস্থানের সুযোগ পেয়েছেন।
CG/ SB
(Visitor Counter : 177
ক্ষুদ্র, অতিক্ষুদ্রওমাঝারিশিল্পমন্ত্রক
খাদি ও গ্রামীণ শিল্প পর্ষদ  মৌমাছি ব্যবহার করে হাতি এবং মানুষের মধ্যে সংঘাত এড়াতে ‘রি-হাব’ প্রকল্প চালু করেছে
নতুন দিল্লি, ১৫ মার্চ, ২০২১
কল্পনা করুন আপনার সামনে একপাল হাতি দাঁড়িয়ে রয়েছে।সম্মুখে সমূহ বিপদ। কিন্তু এই বৃহত্তম বুদ্ধিমান প্রাণীটিকে ছোট্ট মৌমাছি অনায়াসেই তাড়িয়ে দিতে পারে। একে আপনার অতিরঞ্জিত গল্প বলে মনে হতে পারে। তবে, কর্ণাটকের জঙ্গলে এটাই বাস্তব।
খাদি ও গ্রামীণ শিল্প পর্ষদ  সোমবার দেশে মানুষ-হাতির মধ্যে সংঘাত দূর করতে ‘মৌমাছির বেড়া’ তৈরির একটি অনন্য প্রকল্প চালু করেছে। এই প্রকল্পটির নাম রি-হাব। অর্থাৎ মৌমাছির মাধ্যমে হাতি-মানুষের সংঘাত হ্রাস করা। এই প্রকল্পের মূল লক্ষ্যই হল মৌমাছি'র বেড়া ব্যবহার করে মানুষের বসতি অঞ্চলগুলিকে হাতির আক্রমণ থেকে রক্ষা করা এবং মানুষ ও হাতি উভয়ের প্রাণহানি রোধ করা। কেভিআইসি-র চেয়ারম্যান শ্রী বিনয় কুমার সাকসেনা কর্ণাটকের কোডাগু জেলার চেলুর গ্রাম সংলগ্ন চারটি স্থানে এই পাইলট প্রকল্পের সূচনা করেছেন। এই অঞ্চলগুলির মধ্যে অন্যতম হল নাগরহোল জাতীয় উদ্যান ও ব্যাঘ্র সংরক্ষণ কেন্দ্র। মূলত মানুষ ও হাতির মধ্যে সংঘাত রোধে এই প্রকল্প হাতে নেওয়া হয়েছে। এই রি-হাব প্রকল্পে মোট খরচ হয়েছে ১৫ লক্ষ টাকা।
মানুষ-হাতির সংঘাত প্রবণ এলাকার চারটি স্থানে প্রত্যেকটিতে কেভিআইসি ১৫ থেকে ২০টি মৌমাছির বাক্স প্রতিস্থাপন করেছে। এতে মানুষের বসতি অঞ্চলে হাতির প্রবেশ রোধ পাবে। বাক্সগুলিকে একটি তারের সঙ্গে সংযুক্ত করা হয়েছে। যখনই কোনো হাতি ওই অঞ্চলে প্রবেশের চেষ্টা করবে তখন বাক্সের মুখ খুলে যাবে এবং মৌমাছির দল হাতির প্রবেশ আটকাতে সাহায্য করবে। কেভিআইসি-র চেয়ারম্যান শ্রী সাকসেনা জানান, মানুষ-হাতির সংঘাত রোধে এ এক অনন্য উদ্যোগ। তিনি বলেন, এই প্রকল্প সাফল্যলাভ করলে আগামী দিনে দেশের অন্যান্য জায়গায় তা কার্যকর করা হবে। তিনি আরও জানান, হাতি মৌমাছিদের ভয় পায় তা বিজ্ঞান সম্মত। কারণ হাতির চোখের মত সংবেদনশীল অংশে কামড়াতে পারে মৌমাছি। এমনকি সম্মিলিত মৌমাছির ঝাঁক হাতিকে নানান সমস্যায় ফেলতে পারে। তাই যখনই হাতি মৌমাছির মুখোমুখি হয়েছে তখন আর এগোতে পারেনি। শ্রী সাকসেনা জানান, এই রি-হাব প্রকল্পের সবচেয়ে বড় সুবিধা হল কোনো ক্ষতি ছাড়াই হাতির দলকে তাড়িয়ে দেওয়া সম্ভব। উল্লেখ্য, প্রতি বছর ভারতে হাতির আক্রমণে প্রায় ৫০০ মানুষ মারা যান। ২০১৫ থেকে ২০২০ সাল পর্যন্ত প্রায় আড়াই হাজার মানুষের মৃত্যু হয়েছে শুধু মাত্র হাতির আক্রমণের কারণে।এর মধ্যে কর্ণাটকেই ১৭০ জন মানুষ প্রাণ হারিয়েছেন হাতির আক্রমণে। অন্যদিকে, গত ৫ বছরে প্রায় ৫০০ হাতির মৃত্যু হয়েছে মানুষের হাতে। এর আগে কেভিআইসি-র একটি শাখা, পুনের কেন্দ্রীয় মৌমাছি গবেষণা ও প্রশিক্ষণ প্রতিষ্ঠান হাতির আক্রমণ কমাতে মহারাষ্ট্রে ‘মৌমাছির বেড়া’ তৈরির জন্য আঞ্চলিকললুুুু পর্যায়ে পরীক্ষার কাজ চালায়। তবে, এই প্রথমবার খাদি ও গ্রামীণ শিল্প পর্ষদ সামগ্রিকভাবে এই প্রকল্প চালু করেছে। এদিন এই প্রকল্পের সূচনা অনুষ্ঠানে উপস্থিত ছিলেন কেভিআইসি-র মুখ্য উপদেষ্টা  ডঃ আর সুদর্শন সহ বিশিষ্টবর্গ।
প্রধানমন্ত্রীরদপ্তর
প্রয়াত অভিনেতা দেব আনন্দের ১০০তম জন্মবার্ষিকীতে তাঁর প্রতি শ্রদ্ধার্ঘ্য প্রধানমন্ত্রীর
নতুন দিল্লি, ২৬ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী প্রয়াত অভিনেতা দেব আনন্দের ১০০তম জন্মবার্ষিকীতে ভারতীয় চলচ্চিত্রে তাঁর অবদানের কথা স্মৃতিচারণ করেছেন।
প্রধানমন্ত্রী এক্স হ্যান্ডেলে লিখেছেন:
“চিরতরুণ আইকন হিসেবে দেব আনন্দজিকে স্মরণ করা হয়। তাঁর গল্প বলার অনায়াস ভঙ্গী এবং সিনেমার প্রতি ভালোবাসা অতুলনীয়। শুধুমাত্র বিনোদনের মাধ্যম নয়, সমাজের পরিবর্তন এবং ভারতের আশা-আকাঙ্খাও প্রতিফলিত হয়েছে তাঁর ছবিগুলিতে। প্রজন্মের পর প্রজন্ম ধরে তাঁর অবদান মানুষকে প্রভাবিত করবে। ১০০তম জন্মবার্ষিকীতে তাঁকে স্মরণ করি।”
PG/MP/AS
(
স্বাস্থ্যওপরিবারকল্যাণমন্ত্রক
পরপর দু'দিন দেশে ৫ লক্ষের বেশি নমুনা পরীক্ষা করা হয়েছে
এ পর্যন্ত ১ কোটি ৭৩ লক্ষের বেশি নমুনা পরীক্ষা করা হয়েছে
প্রতি ১০ লক্ষ জনে নমুনা পরীক্ষা হয়েছে ১২,৫৬২টি
নয়াদিল্লি, ২৮ জুলাই, ২০২০
‘টেস্ট, ট্র্যাক, ট্রিট’ কৌশল অবলম্বন করে দেশে পরপর দু’দিন ৫ লক্ষের বেশি কোভিড-১৯-এর জন্য নমুনা পরীক্ষা করা হয়েছে। কেন্দ্র এবং রাজ্য ও কেন্দ্রশাসিত অঞ্চলগুলির যৌথ উদ্যোগে নমুনা পরীক্ষার পরিমাণ বৃদ্ধি করা হচ্ছে। এর ফলে, দ্রুত শনাক্ত করে কোভিড-১৯-এ সংক্রমিতদের নিভৃতাবাসে পাঠিয়ে চিকিৎসা করা যাচ্ছে। ২৬শে জুলাই মোট ৫,১৫,০০০টি এবং ২৭শে জুলাই মোট ৫,২৮,০০০টি নমুনা পরীক্ষা করা হয়েছে।
দেশ জুড়ে ধাপে ধাপে নমুনা পরীক্ষা বৃদ্ধির কৌশল নেওয়ার ফলে বেশি নমুনা পরীক্ষা সম্ভব হচ্ছে। শেষ পাওয়া হিসেবে মোট ১ কোটি ৭৩ লক্ষের বেশি নমুনা পরীক্ষা করা হয়েছে। প্রতি ১০ লক্ষ জনে ১২,৫৬২টি নমুনা পরীক্ষা হয়েছে।
প্রধানমন্ত্রী শ্রী নরেন্দ্র মোদী গতকাল নয়ডা, মুম্বাই এবং কলকাতায় তিনটি উচ্চক্ষমতাসম্পন্ন নমুনা পরীক্ষার ব্যবস্থাপনার সূচনা করার ফলে দেশে নমুনা পরীক্ষার ক্ষমতা বৃদ্ধি পেয়েছে। বর্তমানে ৯০৫টি সরকারি এবং ৪০৫টি বেসরকারি - অর্থাৎ, মোট ১,৩১০টি পরীক্ষাগারে নমুনা পরীক্ষা সম্ভব হচ্ছে।
এর মধ্যে রিয়েল টাইম আরটি-পিসিআর পদ্ধতিতে ৪০৭টি সরকারি এবং ২৬১টি বেসরকারি পরীক্ষাগারে অর্থাৎ, মোট ৬৬৮টি পরীক্ষাগারে নমুনা পরীক্ষা করা হচ্ছে। ৪৬৭টি সরকারি এবং ৭০টি বেসরকারি পরীক্ষাগারে অর্থাৎ, মোট ৬৩৭টি পরীক্ষাগারে ট্রুন্যাট পদ্ধতির মাধ্যমে এবং ৩১টি সরকারি ও ৭৪টি বেসরকারি পরীক্ষাগারে অর্থাৎ, মোট ১০৫টি পরীক্ষাগারে সিবিন্যাট-এর মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/DM
আদিবাসীবিষয়কমন্ত্রক
কানাডায় ভারতীয় উপজাতিদের শিল্প ও কারুশিল্পের বিষয়ে প্রচার করা হবে
নতুন দিল্লি,২ আক্টোবর
গান্ধীজয়ন্তী উপলক্ষে আজ কানাডার অটোয়ায় ভারতের হাইকমিশন কার্যালয়ে ভারতীয় জিআই ট্যাগযুক্ত উপজাতীয় শিল্প ও কারুশিল্প পণ্য প্রদর্শনের জন্য একটি 'আত্মনির্ভর ভারত' কর্ণারের উদ্বোধন করেছেন সে দেশে নিযুক্ত ভারতের হাইকমিশনার শ্রী অজয় বিসারিয়া।এখানে উপজাতিদের হস্তশিল্প এবং পণ্যের নানান নমুনা তুলে ধরা হয়েছে।থাকছে বাণিজ্যিক বিপণনের জন্য একাধিক তথ্য। এই উদ্যোগ গ্রহণের ফলে ভারতীয় উপজাতীয় শিল্পীরা বিশেষ উপকৃত হবেন।
শতাব্দীর পর শতাব্দী ধরে ভারতীয় উপজাতি সম্প্রদায়ের শিল্পীরা যে শিল্প কর্ম তৈরি আসছেন,তা বিশ্বব্যাপী তুলে ধরার উদ্দেশ্যে ভারতীয় উপজাতি সমবায় বিপণন উন্নয়ন ফেডারেশনের এর সহযোগিতায় এই 'আত্মনির্ভর ভারত' কর্ণার তৈরি করা হয়েছে।জনসাধারণের জন্য এই প্রদর্শনী খোলা থাকছে।
বাণিজ্যিক অনুসন্ধানের জন্য হাইকমিশনের বাণিজ্যিক শাখায়  যোগাযোগ করতে বলা হয়েছে।
CG/SS
(Visitor Counter : 144
প্রধানমন্ত্রীরদপ্তর
ইজরায়েলের প্রধানমন্ত্রী মিঃ বেঞ্জামিন নেতানিয়াহু-র সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লি, ৫ অক্টোবর, ২০২০
প্রধানমন্ত্রী শ্রী নরেন্দ্র মোদী আজ ইজরায়েলের প্রধানমন্ত্রী মিঃ বেঞ্জামিন নেতানিয়াহু-র সঙ্গে টেলিফোনে কথা বলেছেন।
প্রধানমন্ত্রী ইহুদি নববর্ষ এবং সুক্কোত উৎসব উপলক্ষে মিঃ নেতানিয়াহু এবং ইজরায়েলের জনসাধারণকে উষ্ণ অভিনন্দন জানিয়েছেন।
কোভিড-১৯ মহামারীর প্রেক্ষিতে বিশেষ করে, গবেষণা, বিভিন্ন পরীক্ষা-নিরীক্ষা এবং সংক্রমণ নির্ধারণের যন্ত্র ও টিকার বিষয়ে উভয় নেতা দ্বিপাক্ষিক সহযোগিতার বিষয়গুলি নিয়ে আলোচনা করেছেন। এইসব গুরুত্বপূর্ণ ক্ষেত্রে নিবিড় সহযোগিতার ওপর তাঁরা গুরুত্ব আরোপ করেছেন। এর মাধ্যমে শুধু দুটি দেশের নাগরিকরাই উপকৃত হবেন না, সার্বিকভাবে তা গোটা মানবজাতির পক্ষেই সেটি লাভজনক হবে।
জল, কৃষি, স্বাস্থ্য, ব্যবসা-বাণিজ্য, নতুন উদ্যোগ এবং উদ্ভাবনের মতো বিষয়গুলিতে যে সহযোগিতা দুটি দেশের মধ্যে বজায় রয়েছে, তা নিয়ে উভয় নেতাই পর্যালোচনা করেছেন এবং এই সম্পর্ককে আরও গভীর করার জন্য কি কি করা উচিৎ সে নিয়েও আলোচনা করেছেন।
উভয় নেতাই আঞ্চলিক এবং আন্তর্জাতিক বিভিন্ন সমস্যা ও সম্ভাবনা নিয়ে আলোচনার জন্য নিয়মিতভাবে বৈঠক করার বিষয়ে একমত হয়েছেন। এর ফলে, দ্বিপাক্ষিক কৌশলগত অংশীদারিত্ব আরও সুদৃঢ় হবে।
CG/CB/DM
(
কেন্দ্রীয়মন্ত্রিসভা
ভারত এবং শ্রীলঙ্কার মধ্যে আন্তর্জাতিক বিমান পরিষেবা শুরু করার কেন্দ্রীয় মন্ত্রিসভার অনুমোদন পেল অ্যালায়েন্স এয়ার
নয়াদিল্লি, ৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এয়ার ইন্ডিয়ার ১০০ শতাংশ নিয়ন্ত্রণাধীন মেসার্স অ্যালায়েন্স এয়ারকে ভারত এবং শ্রীলঙ্কার মধ্যে আন্তর্জাতিক বিমান পরিষেবা শুরু করার বিধিসম্মত অনুমোদন দেওয়া হয়েছে। এই বিশেষ অনুমোদনটি একটি অন্তর্বর্তী সময়ের জন্য প্রযোজ্য যেখানে মেসার্স অ্যালেয়েন্স এয়ার ২০টি অথবা মোট ক্ষমতার ২০ শতাংশ - যেটি বেশি হবে সেই পরিমাণ উড়ান দেশের অভ্যন্তরে চালাবে।
শ্রীলঙ্কার সঙ্গে ভারতের নিবিড় দ্বিপাক্ষিক সম্পর্ক রয়েছে। দুটি দেশের জনগণের মধ্যে যোগাযোগ বৃদ্ধির লক্ষ্যে আমরা উৎসাহী। এই অনুমোদনের আগে পালালি এবং বাট্টিকালোয়া বিমানবন্দর থেকে ভারতে কোন বাণিজ্যিক বিমান পরিষেবা ছিল না।
SSS/CB/DM
(Visitor Counter : 92
ভূ-বিজ্ঞানমন্ত্রক
দক্ষিন পশ্চিম মৌসুমি বায়ুর অগ্রগতির পরিস্থিতি ক্রমশ অনুকূল হচ্ছে
দক্ষিন ওমান উপকূলবর্তী অঞ্চল এবং সংলগ্ন ইয়েমেনের ওপর নিম্নচাপ ঘনীভূত হয়েছে
আগামী ৩৬ ঘণ্টায় দক্ষিন পূর্ব এবং তৎসংলগ্ন পূর্ব মধ্য আরব সাগরে আরও একটি নিম্নচাপ ঘনীভূত হওয়ার সম্ভাবনা রয়েছে
নতুন দিল্লী, ৩০শে মে, ২০২০
ভারতের আবহাওয়া দপ্তরের জাতীয় আবহাওয়া পূর্বাভাস কেন্দ্রের ঘূর্নিঝড় সতর্কতা বিভাগের গতকালের সন্ধ্যাকালীন সতর্কতা অনুযায়ী:
 দক্ষিন উপকূলবর্তী ওমান এবং তৎসংলগ্ন ইয়েমেনের ওপর সৃষ্ট নিম্নচাপটি ঘন্টায় ৫ কিলোমিটার গতিতে আরও দক্ষিন পশ্চিম দিকে সরে যাচ্ছে। গতকাল বিকাল ৫.৩০ অবধি সেটি আবস্থান করছিল পশ্চিম সলালহ  এবং আল-গীয়াধের  ২০০ কিলোমিটার পূর্ব-উত্তর পূর্বে। এই নিম্নচাপটি আগামী ১২ ঘন্টায় অতি গভীর নিম্নচাপে রূপান্তরিত হওয়ার সম্ভাবনা রয়েছে।
 আগামী ৩৬ ঘণ্টায় দক্ষিন পুর্ব এবং তৎসংলগ্ন পূর্ব মধ্য আরব সাগরের ওপর, অন্য একটি নিম্নচাপ ঘনীভূত হওয়ার সম্ভাবনা রয়েছে। আগামী ৪৮ ঘণ্টায় সেটি পূর্ব মধ্য এবং দক্ষিন পূর্ব আরব সাগরে গভীর নিম্নচাপে পরিণত হতে পারে।আগামী ৪ থেকে ৫ দিনের মধ্যে এই ঘনীভূত নিম্নচাপটি উত্তর-উত্তর পশ্চিম দিকে গুজরাট এবং সংলগ্ন উত্তর মহারাষ্টের উপকূলের দিকে অগ্রসর হতে পারে।
সতর্কতা:
 বৃষ্টিপাত:
প্রাথমিক পর্যবেক্ষণে দেখা গেছে,নিম্নচাপটি ওমানের দক্ষিন উপকূলবর্তী অঞ্চলের ওপর অবস্থান করছে এবং আগামী ৪৮ ঘণ্টায় সেটি ক্রমাগত ওমান ও ইয়েমেনের দিকে অগ্রসর হবে বলে মনে করা হচ্ছে।
 ঝোড়ো হাওয়ার সতর্কতা:
আগামি ৪৮ ঘন্টায় পশ্চিম মধ্য আরব সাগর এবং দক্ষিন ওমান এবং ইয়েমেনের উপকূলবর্তী অঞ্চলে ৪৫ থেকে ৫৫ বা সর্বোচ্চ ৬৫ কিলোমিটার প্রতি ঘন্টার গতিতে ঝোড়ো হাওয়া বয়ে যেতে পারে।
 সামুদ্রিক অবস্থা:
আগামী ৪৮ ঘণ্টায় পূর্ব মধ্য আরব সাগর এবং দক্ষিন ওমান-ইয়েমেনের উপকূলবর্তী অঞ্চলের সমুদ্র উত্তাল বা অতি উত্তাল হওয়ার সম্ভাবনা আছে।
 মৎস্যজীবী দের প্রতি সতর্কবার্তা:
আগামী ৪৮ ঘণ্টায় পশ্চিম মধ্য আরব সাগর এবং দক্ষিন ওমান-ইয়েমেনের উপকূলবর্তী সাগরে মৎস্যজীবীদের মাছ ধরতে যেতে নিষেধ করা হয়েছে।
দক্ষিন পূর্ব এবং তৎসংলগ্ন পূর্ব মধ্য আরব সাগর অঞ্চলে দ্বিতীয় একটি নিম্নচাপ সৃষ্টির দিকে নজর রেখে মৎস্যজীবীদের ৩১শে মে ২০২০ থেকে পরবর্তী নির্দেশ না পাওয়া পর্যন্ত দক্ষিন পূর্ব এবং তৎসংলগ্ন পূর্ব-মধ্য আরব সাগরীয় অঞ্চলে মাছ ধরতে যেতে নিষেধ করা হয়েছে।
(CG/PPM
তথ্যওসম্প্রচারমন্ত্রক
সাধারণ বিনোদনমূলক চ্যানেলে জাতীয় হেল্পলাইন নম্বরগুলি প্রচারের পরামর্শ
নতুন দিল্লি, ৩ জুন, ২০২১
কেন্দ্রীয় তথ্য ও সম্প্রচার মন্ত্রক সমস্ত বেসরকারি সাধারণ বিনোদনমূলক টেলিভিশন চ্যানেলে নিম্নলিখিত জাতীয় হেল্পলাইন নম্বরগুলি টিকার বা অন্য উপযুক্ত পদ্ধতিতে গুরুত্বপূর্ণ সময়-এ নিয়মিত ব্যবধানে সচেতনতা গড়ে তুলতে আরও বেশি প্রচারের জন্য আজ এক পরামর্শ জারি করেছে । জাতীয় স্তরের এই হেল্পলাইন নম্বরগুলি হল –
|
|
১০৭৫
|
|
স্বাস্থ্য ও পরিবার কল্যাণ মন্ত্রকের জাতীয় হেল্পলাইন নম্বর
|
|
১০৯৮
|
|
নারী ও শিশু কল্যাণ মন্ত্রকের চাইল্ড হেল্পলাইন নম্বর
|
|
১৪৫৬৭
|
|
সামাজিক ন্যায় বিচার ও ক্ষমতায়ন মন্ত্রকের প্রবীণ নাগরিক সহায়তা নম্বর

|
|
০৮০৪৬১১০০০৭
|
|
মনস্তাত্বিক সহায়তার জন্য নিমহ্যান্স প্রতিষ্ঠানের হেল্পলাইন নম্বর
|
|
১৪৪৪৩
|
|
কোভিড ১৯ পরামর্শের জন্য আয়ুষ হেল্পলাইন
|
|
৯০১৩১৫১৫১৫
|
|
MyGov হোয়াটসঅ্যাপ হেল্পডেস্ক
সাধারণ মানুষের সুবিধার্থে সরকার জাতীয় স্তরের এই হেল্পলাইন নম্বরগুলি চালু করেছে ।
বেসরকারি টিভি চ্যানেলগুলিকে এই পরামর্শে আরও উল্লেখ করা হয়েছে কোভিড চিকিৎসা বিধি, কোভিড আদর্শ আচরণ এবং টিকাকরণ – গুরুত্বপূর্ণ এই তিনটি বিষয়ে সাধারণ মানুষকে আরও বেশি সচেতন করে তোলার জন্য সরকার গত কয়েকমাস ধরে মুদ্রণ, টেলিভিশন, বেতার এবং সামাজিক মাধ্যমে জাতীয় স্তরে হেল্পলাইন নম্বরগুলি সম্পর্কে ব্যাপক প্রচার চালিয়ে আসছে ।
কোভিড চিকিৎসা বিধি, কোভিড আদর্শ আচরণ এবং টিকাকরণ সম্পর্কে সাধারণ মানুষকে সচেতন ও তথ্যাভিজ্ঞ করে তুলে বর্তমান অতিমারির বিরুদ্ধে লড়াইয়ে সরকারের যাবতীয় প্রচেষ্টায় বেসরকারি টিভি চ্যানেলগুলির এই উদ্যোগ পরিপূরক ভূমিকা পালন করতে পারে । নিঃসন্দেহে এই কৃতিত্ব বেসরকারি টিভি চ্যানেলগুলির প্রাপ্য । এই পরামর্শে বেসরকারি সাধারণ বিনোদনমূলক টিভি চ্যানেলগুলিকে সাধারণ মানুষের স্বার্থে জাতীয় স্তরের উপরোক্ত ৪টি হেল্পলাইন নম্বর আরও বেশি করে প্রচারের অনুরোধ করা হয়েছে ।
CG/SS/RAB
(Visitor Counter : 156
প্রধানমন্ত্রীরদপ্তর
উত্তরপ্রদেশের আউরাইয়ায় পথদুর্ঘটনায় প্রাণহানির ঘটনায় প্রধানমন্ত্রীর শোকজ্ঞাপন
নতুন দিল্লি, ১৬ই মে, ২০২০
প্রধানমন্ত্রী শ্রী নরেন্দ্র মোদী, উত্তরপ্রদেশের আউরাইয়ায় সড়ক দুর্ঘটনায় প্রাণহানির ঘটনায় শোক প্রকাশ করেছেন।
এক বার্তায় প্রধানমন্ত্রী বলেছেন, ‘উত্তরপ্রদেশের আউরাইয়ায় সড়ক দুর্ঘটনা অত্যন্ত দুঃখজনক। সরকার, তৎপরতার সঙ্গে উদ্ধার কাজ চালাচ্ছে। এই দুর্ঘটনায় নিহতদের পরিবার পরিজনদের প্রতি আমি সমবেদনা জানাচ্ছি। আহতরা দ্রুত সুস্থ্ হয়ে উঠুন সেই প্রার্থনাই করি।’
(CG/CB/SFS
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রকের টেলিমেডিসিন পরিষেবা ই-সঞ্জিবনীর মাধ্যমে টেলিফোনে ৬ লক্ষ পরামর্শ দেওয়া হয়েছে
নয়াদিল্লী, ২৮ অক্টোবর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রকের টেলিমেডিসিন উদ্যোগ౼ ই-সঞ্জিবনীর মাধ্যমে ৬ লক্ষ পরামর্শ দেওয়া হয়েছে। এরমধ্যে ১৫ দিনে এই পরিষেবার মাধ্যমে ১ লক্ষ পরামর্শ দেওয়া হয়েছে। প্রধানমন্ত্রী শ্রী নরেন্দ্র মোদীর ‘ডিজিটাল ইন্ডিয়া’ উদ্যোগে এক্ষেত্রে গতি এসেছে বলা চলে। তামিলনাড়ু, কেরালা এবং গুজরাটের মতো রাজ্যে সপ্তাহের প্রতিদিনই ১২ ঘন্টা করে ই-সঞ্জিবনীর বর্হিবিভাগে কাজকর্ম হচ্ছে। স্পষ্টতই চিকিৎসক এবং রোগীরা এটি ব্যবহার করার ক্ষেত্রে স্বাচ্ছন্দ্য বোধ করছেন।
২৭টি রাজ্য এবং কেন্দ্রশাসিত অঞ্চলে ই-সঞ্জিবনী ব্যবহার করা যায়। ৬ হাজারের বেশি চিকিৎসক অনলাইনের মাধ্যমে এই পরিষেবা দিয়ে থাকেন। রাজ্যগুলি ছোট ছোট শহর এবং গ্রামাঞ্চলে ই-সঞ্জিবনীর মাধ্যমে বিশেষজ্ঞ চিকিৎসকদের পরামর্শের ব্যবস্থা করছে। বর্তমানে দৈনিক ৮ হাজার ৫০০ পরামর্শ এই ব্যবস্থায় দেওয়া হচ্ছে।
দেশে কোভিড-১৯এর কারণে প্রথম লকডাউনের সময় ১৩ই এপ্রিল ইসঞ্জিবনী ব্যবস্থা চালু হয়। কেন্দ্রের আয়ুষ্মান ভারত প্রকল্পে ‘হাব অ্যান্ড স্পোক’ পদ্ধতিতে ২০২২ সালের ডিসেম্বরের মধ্যে ১ লক্ষ ৫৫ হাজার স্বাস্থ্যকেন্দ্রে এই পরিষেবার ব্যবস্থা করা হবে।
CG/CB/NS
(Visitor Counter : 155
কেন্দ্রীয়মন্ত্রিসভা
তেলেঙ্গানায় সাম্মাক্কা সারাক্কা কেন্দ্রীয় আদিবাসী বিশ্ববিদ্যালয় গড়ে তুলতে কেন্দ্রীয় বিশ্ববিদ্যালয় আইন, ২০০৯-এর সংশোধনীতে অনুমোদন দিল কেন্দ্রীয় মন্ত্রিসভা
নয়াদিল্লি, ৪ অক্টোবর, ২০২৩
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে আজ তেলেঙ্গানায় সাম্মাক্কা সারাক্কা কেন্দ্রীয় আদিবাসী বিশ্ববিদ্যালয় গড়ে তুলতে কেন্দ্রীয় বিশ্ববিদ্যালয় আইন, ২০০৯-এর সংশোধনী অনুমোদিত হল। এই সংশোধনী এরপর পেশ করা হবে সংসদে। অন্ধ্রপ্রদেশ পুনর্গঠন আইন, ২০১৪ -এর আওতায় ত্রয়োদশ তফশিলের সংস্থান অনুযায়ী গৃহীত এই সিদ্ধান্তের সুবাদে এই বিশ্ববিদ্যালয়টি গড়ে উঠবে তেলেঙ্গানার মুলুগু জেলায়।
এজন্য বরাদ্দ হবে ৮৮৯.০৭ কোটি টাকা। এর ফলে ঐ রাজ্যে উচ্চশিক্ষার প্রসারের পাশাপাশি আদিবাসী শিল্প ও সংস্কৃতি বিষয়ে গবেষণায় গতি আসবে আশা করা হচ্ছে। আঞ্চলিক বৈষম্য দূর করতেও বিশেষ ভূমিকা নেবে এই বিশ্ববিদ্যালয়।
(PG/AC/DM
শ্রমওকর্মসংস্থানমন্ত্রক
কর্মসংস্থানের জন্য সরকারের শ্রম-নির্ভর উৎপাদনে উৎসাহ
নয়াদিল্লি, ২০ নভেম্বর, ২০১৯
পর্যটন ও কৃষি-ভিত্তিক শিল্পে কর্মসংস্থানের লক্ষ্যে সরকার শ্রম-নির্ভর উৎপাদনে কৌশলগত উৎসাহ দেওয়ার কর্মসূচি গ্রহণ করেছে।
কৃষিক্ষেত্রকে আরও লাভজনক করে তুলতে এর উৎপাদন বৃদ্ধির লক্ষ্যে সরকার নানা প্রকল্প গ্রহণ করেছে। কর্মসংস্থানের সুযোগ বৃদ্ধি করতে বেসরকারি ক্ষেত্রকে উৎসাহদানের পাশাপাশি, প্রধানমন্ত্রী কর্মসংস্থান সৃষ্টি কর্মসূচি , মহাত্মা গান্ধী জাতীয় গ্রামীণ কর্মনিশ্চয়তা কর্মসূচি , পণ্ডিত দীনদয়াল উপাধ্যায় গ্রামীণ কৌশল যোজনা  ও দীনদয়াল অন্ত্যোদয় যোজনা – জাতীয় শহরাঞ্চল জীবিকা মিশন  কর্মসূচিগুলির ওপর গুরুত্ব দেওয়া হচ্ছে।
গ্রামীণ শিল্প ও শিল্পোদ্যোগের উদ্ভাবনে উৎসাহদানের লক্ষ্যে কর্মসূচি ‘অ্যাসপায়ার’-এর সূচনা করা হয়েছে। অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক এই ‘অ্যাসপায়ার’ কর্মসূচির আওতায় ব্যক্তি বিশেষকে প্রশিক্ষণ দেওয়া হয়েছে। এর ফলে, গ্রামীণ এলাকায় শিল্পোদ্যোগে জনসাধারণ উৎসাহিত হবেন এবং তাঁরা পিএমইজিপি-র আওতায় আর্থিক সাহায্য পাবেন। এই কর্মসূচিতে ব্যাঙ্কগুলি থেকে ঋণ পাওয়া সম্ভব। এক্ষেত্রে কেন্দ্র ১৫ থেকে ৩৫ শতাংশ ভর্তুকির ব্যবস্থা রেখেছে।
কেন্দ্রীয় পর্যটন মন্ত্রক পর্যটনের প্রসারে দুটি কর্মসূচি চালু করেছে – ১) অভ্যন্তরীণ পর্যটনের প্রসারে অন্তর্দেশীয় প্রচার কর্মসূচি, ২) বিদেশে ভারতীয় পর্যটনের প্রসারের লক্ষ্যে আন্তর্জাতিক স্তরে বিভিন্নভাবে প্রচারের কর্মসূচি।
পর্যটন মন্ত্রক বিভিন্ন পর্যটন কেন্দ্রের প্রচারের লক্ষ্যে ‘অতুল্য ভারত’ ব্র্যান্ডের আওতায় মুদ্রণ, বৈদ্যুতিন, অনলাইন সংবাদমাধ্যমে প্রচার চালাচ্ছে। এছাড়া, মন্ত্রকের ওয়েবসাইট ও সোশ্যাল মিডিয়াকেও এই কাজে ব্যবহার করা হচ্ছে। মন্ত্রক বিভিন্ন পর্যটন সার্কিটে সুসংহত উন্নয়নের জন্য ‘স্বদেশ দর্শন’ কর্মসূচি চালু করেছে। গ্রামীণ পর্যটনের সম্ভাবনার কথা বিবেচনা করে গ্রামাঞ্চল সার্কিটকেও চিহ্নিত করা হয়েছে যার ফলে, দেশী ও বিদেশি পর্যটকরা গ্রাম ভারতের আস্বাদন পাবেন।
বস্ত্র ও পোশাক, চর্ম ও পাদুকা শিল্প, অলঙ্কার ও গহনা এবং খাদ্য প্রক্রিয়াকরণের মতো কর্মসংস্থানমুখী শিল্পগুলিতে কর্মসংস্থানের সুযোগ সৃষ্টি করতে জাতীয় উৎপাদন নীতি গ্রহণ করা হয়েছে। এর ফলে, ক্ষুদ্র শিল্পকে বিশেষ গুরুত্ব দেওয়া হচ্ছে কারণ এই শিল্পের মাধ্যমে স্বনির্ভর ও কর্মসংস্থানের নানা সুযোগ অঞ্চলভেদে সৃষ্টি হয়ে থাকে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার।
SSS/CB/DM
(Visitor Counter : 67
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান দেশ জুড়ে প্রথম অনলাইন ডেলিভারি-ভিত্তিক গ্যাস ট্রেডিং প্ল্যাটফর্ম ইন্ডিয়ান গ্যাস এক্সচেঞ্জ চালু করলেন
নয়াদিল্লি, ১৫ জুন, ২০২০
পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান সোমবার  ই-অনুষ্ঠানের মাধ্যমে দেশব্যাপী অনলাইন ডেলিভারি-ভিত্তিক প্রথম গ্যাস ট্রেডিং প্ল্যাটফর্ম ইন্ডিয়ান গ্যাস এক্সচেঞ্জ  চালু করলেন। প্রাকৃতিক গ্যাস সরবরাহের জন্য এটি দেশের মধ্যে প্রথম গ্যাস ট্রেডিং প্ল্যাটফর্ম। কেন্দ্রীয় মন্ত্রীর উপস্থিতিতে এই প্ল্যাটফর্মে ব্যবসার সূচনাও হয়। ভারতের জ্বালানি বাজার প্ল্যাটফর্মে পুরোপুরি মালিকানাধীন সহায়ক সংস্থা হিসেবে আইজিএক্স অন্তর্ভুক্ত হয়েছে। গুণমানসম্পন্ন গ্যাস-ভিত্তিক বাণিজ্যে সক্ষম হবে আইজিএক্স। এই প্ল্যাটফর্মটি সম্পূর্ণরূপে ওয়েব-ভিত্তিক। এখানে বিরামহীনভাবে কেনা-বেচা করা যাবে।
শ্রী প্রধান বলেন, প্রাকৃতিক গ্যাসের জন্য একটি নতুন বৈদ্যুতিন বাণিজ্য প্ল্যাটফর্মের সূচনা ভারতের শক্তি ক্ষেত্রের ইতিহাসে এক নতুন অধ্যায়। দেশকে প্রাকৃতিক গ্যাসের মুক্ত বাজার মূল্যের দিকে এগিয়ে নিয়ে যেতে সহায়তা করবে এই এক্সচেঞ্জ। তিনি বলেন, এই পদক্ষেপের ফলে প্রগতিশীল অর্থনীতির অন্তর্ভুক্ত দেশগুলির সঙ্গে এক সারিতে উঠে আসবে ভারত। তিনি আরও বলেন, পেট্রোলিয়াম এবং প্রাকৃতিক গ্যাস নিয়ন্ত্রক বোর্ড  দেশের প্রতিটি অঞ্চলে স্বল্প মূল্যে গ্যাস সরবরাহের কাজ করে চলছে। গ্রাহকদের সঙ্গে শুধু ব্যবসায়িক সম্পর্কই নয়, গ্রাহকরা যাতে স্বল্প মূল্যে গ্যাস ক্রয় করতে পারেন তারও ব্যবস্থা করা হয়েছে। তিনি আরও বলেন, এই আইজিএক্স-এর মাধ্যমে এলএনজি টার্মিনাল, গ্যাস পাইপলাইন ও সিজিডি পরিকাঠামোতে বিনিয়োগের পথ প্রশস্ত হবে।
ভারতকে গ্যাস-ভিত্তিক অর্থনীতি হিসেবে গড়ে তোলার লক্ষ্যে বিভিন্ন উদ্যোগের কথা উল্লেখ করে কেন্দ্রীয় মন্ত্রী বলেন, হাই টেম্পারেচর অ্যান্ড হাই প্রেশার এবং ডিপ ওয়াটার অ্যান্ড আল্ট্রা ডিপ ওয়াটার ব্লক সহ ভারতীয় গ্যাস বাজারে একাধিক সম্পদের নির্ধারিত মূল্য রয়েছে। তিনি বলেন, খুব শীঘ্রই দেশে ৫০ মিলিয়ন মেট্রিক টন ক্ষমতাসম্পন্ন এলএনজি টার্মিনাল গড়ে তোলা হবে। তিনি আরও বলেন, কাতার, অস্ট্রেলিয়া এবং মার্কিন যুক্তরাষ্ট্রের মতো অনেক দেশের সঙ্গে দীর্ঘমেয়াদি গ্যাস চুক্তি করা হয়েছে। মোজাম্বিক, রাশিয়া এবং অন্যান্য দেশের সঙ্গে কৌশলগত সম্পদে বিনিয়োগ করার বিষয়ে চুক্তি হয়েছে। শ্রী প্রধান, উত্তর-পূর্বের রাজ্যগুলিতে ইস্টার্ন ইন্ডিয়া গ্রিড, উরজা গঙ্গা, ইন্দ্রধনুষ প্রকল্প এবং ধমরা-দহেজ পাইপলাইন সহ বিভিন্ন প্রকল্পের কথাও অনুষ্ঠানে তুলে ধরেন। তিনি বলেন, আগামী কয়েক বছরের মধ্যে দেশে ৩০ হাজার কিলোমিটারেরও বেশি পাইপলাইন স্থাপন করা হবে।
কেন্দ্রীয় মন্ত্রীর মতে প্রাকৃতিক গ্যাসের জন্য নতুন এই বৈদ্যুতিন বাণিজ্য প্ল্যাটফর্ম কেন্দ্রের প্রগতিশীল নীতির একটি বৃহত্তম অংশ। প্রধানমন্ত্রী দেশবাসীকে জ্বালানি ক্ষেত্রে যে ন্যায়বিচার প্রদানের কথা বলেছেন, তা এই পদক্ষেপ গ্রহণের মধ্য দিয়ে প্রকাশিত হয়েছে।
অনুষ্ঠানে পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর ও পিএনজিআরবি-র চেয়ারম্যান শ্রী ডি কে শরাফ উপস্থিত ছিলেন।
(CG/SS/DM